# Manolo Kabezabolo

Manuel Méndez Lozano (Saragossa, 1966), més conegut pel nom artístic de Manolo Kabezabolo, és un cantant punk amb més de tres dècades de carrera musical.

## Biografia

Va fer el seu primer concert al seu poble natal en un bar propietat d'uns amics. Tot i que els primers anys com a artista ni tan sols posseïa la seua pròpia guitarra, després de fer una sèrie de concerts a diferents bars de Saragossa i guanyar un pocs diners se'n va comprar una. De pare militar, les seues lletres es caracteritzen per estar repletes d'ironia, mala llet i crítica social.
Fins després de publicar el primer àlbum tocava només acompanyat de la seua guitarra, tot i no destacar per la seva habilitat com a instrumentista. Per això moltes de les seves cançons no tenen un ritme definit i, a vegades, el tempo és més ràpid i d'altres menys. És una característica seva que entre cançó i cançó ben just mogui del micro, i durant l'actuació només es limita a cantar i tocar. Segons afirma: «la majoria de les lletres han sorgit d'una borratxera descomunal». Les apuntava, encara que no totes perquè algunes les aprenia de memòria.
Durant la dècada del 1990 va traure a la venda diversos CD i va fer concerts per tot l'Estat espanyol. En concret, destaca l'actuació al juliol de 1996 en el Doctor Music Festival. Aquell mateix any va decidir deixar de tocar en solitari i va fundar la banda Manolo Kabezabolo y Los Ke Se Van Del Bolo.
Fins a l'any 2000 Manolo Kabezabolo va ser usuari d'un hospital psiquiàtric com a conseqüència d'un brot esquizofrènic que va patir a mitjan desembre de 1993. En aquell temps se li permetia eixir els caps de setmana, en els quals aprofitava per tocar i desfogar-se.
En 2005 va fer una gira per la República Dominicana. Va ser la primera presentació d'una banda espanyola de punk a Santo Domingo, conjuntament amb integrants de La Reforma i La Armada Roja, amb els quals va compartir escenari.

## Discografia
### En solitari

* Pa' los kolegas - 1992 (maqueta)
* De empalmada - 1992 (maqueta)
* ¡Ya hera ora! - 1995 (Gor)

### Amb Los Ke Se Van del Bolo

* La nueva mayoría - 1997
* Resina, agua y ajo - 1999
* 2001: La odissea va despazio - 2001
* Aversiones - 2007 (disc de versions de Ramones, The Beatles, Bob Dylan, Concha Velasco o Miguel Rios, entre d'altres)
* The last tres tour - 2007 (DVD)
* Kágate Kid - 2008 (amb la Bolobanda)
* Tal kual fue - 2011 (DVD)

### Amb Los Ke No Dan Pie Kon Bolo

* Si todavía te kedan dientes, es ke no estuviste ahí - 2014
* Manuel Japan - 2017
* Tanto tonto monta tanto (2020, Kasba Music)

## Filmografia

* Shacky Carmine (1999, apareix escassos minuts com el cantant Steak Thomas, a penes comença a cantar que entra la policia antiavalots al local)
* Manolo Kabezabolo. si todavía te kedan dientes es ke no estuviste ahí (documental de J. Alberto Andrés Lacasta, 2023)

## Referències

* ↑ «Manolo Kabezabolo y los ke no dan pie kon bolo. Treinta años de cresta... y subiendo. - Por Kike Turrón y Kike Babas» (en castellà). [Consulta: 21 juny 2022].
* ↑ Mairal, Patricia. «Manolo Kabezabolo: “Este es un concierto no típico que puede resultar muy interesante”» (en castellà). Diario del Alto Aragón, 14-04-2022. [Consulta: 21 juny 2022].
* ↑ Ferrer, Pablo. «Habrá documental sobre Manolo Kabezabolo, emblema zaragozano del punk» (en castellà). Heraldo de Aragón, 08-01-2022. [Consulta: 21 juny 2022].
* ↑ Sopena, Ángel H. «El tema de las drogas está ya tan manipulado que es parte del sistema» (en castellà), 03-12-2021. [Consulta: 21 juny 2022].
* ↑ Torregrosa, Ana «Me jode que parte de mi éxito sea porque estuve en un psiquiátrico» (en castellà). El País [Madrid], 07-05-1998. ISSN: 1134-6582.
* ↑ «Encuentro digital con Manolo Kabezabolo». El Mundo, 04-04-2001. [Consulta: 21 juny 2022].
* ↑ «Realmente las cosas van a peor», 06-04-2021. [Consulta: 21 juny 2022].
* ↑ Mariño, Henrique. «La vida salvaje de Manolo Kabezabolo: ¿punk deslenguado o lúcido antisistema?» (en castellà). Público, 09-02-2024. [Consulta: 25 setembre 2024].